b'\n_START_ARTICLE_\nIztok Kapu\xc5\xa1in\n_START_SECTION_\n\xc5\xbdivljenjepis\n_START_PARAGRAPH_\nIztok Kapu\xc5\xa1in se je rodil in odra\xc5\xa1\xc4\x8dal v Bre\xc5\xbeicah.To je kraj na jugovzhodu Slovenije. Z nogometom se je za\xc4\x8del ukvarjati pri 10 letih v svojem mati\xc4\x8dnem klubu NK Bre\xc5\xbeice 1919. Kasneje ga je nogometna pot vodila \xc5\xa1irom po Sloveniji, kjer je igral v osmih klubih, prete\xc5\xbeno v 2. slovenski nogometni ligi. V svoji igralski karieri pa bele\xc5\xbei tudi dva nastopa v 1. slovenski ligi, in sicer pri mo\xc5\xa1tvu NK \xc5\xbdivila Naklo. Ves \xc4\x8das svoje igralske kariere se je ob nogometu tudi izobra\xc5\xbeeval. Tako je leta 2000 diplomiral na Fakulteti za \xc5\xa1port iz smeri \xc5\xa1portnega treniranja oz. nogometa, ter tako pridobil naziv profesorja \xc5\xa1portne vzgoje in diplomiranega nogometnega trenerja PRO. Svojo trenersko pot je za\xc4\x8del leta 2003 v Kr\xc5\xa1kem, kjer je najprej opravljal dvojno vlogo, kot trener-igralec, kasneje pa po triletni igralski avanturi v ni\xc5\xbejeliga\xc5\xa1kih Avstrijskih klubih (najvi\xc5\xa1je rangirani klub v Avstriji, kjer je igral je bil St. Lambrecht, ki je takrat nastopal v 4. rangu tekmovanja), pri\xc4\x8del samostojno trenersko pot. Po nekajletnem trenerskem udejstvovanju v NK Kr\xc5\xa1ko (zbral je 78 prvenstvenih tekem v 2. SNL, kot glavni trener), ga je trenerska pot vodila \xc5\xa1e v Novo mesto, kjer je vodil NK Krka v 3. SNL in v Ivan\xc4\x8dno Gorico, kjer je v 2. SNL vodil tamkaj\xc5\xa1nji Livar na 12 prvenstvenih tekmah. Bil je tudi trener hrva\xc5\xa1kega drugoliga\xc5\xa1a NK Bistra (mo\xc5\xa1tvo je vodil na 13 tekmah v 2. HNL), s katerim je po 2. mestu v 3. HNL dosegel zgodovinski uspeh kluba in popeljal Bistro v 2. hrva\xc5\xa1ko ligo. V rojstnih Bre\xc5\xbeicah ima tudi svojo lastno Otro\xc5\xa1ko nogometno \xc5\xa1olo Petelin\xc4\x8dek.'